Ivysaur

Ivysaurovo ime kombinacija je engleske riječi ivy = bršljan i grčke riječi sauros = gušter (kao dinosaur). Njegovo japansko ime je Fushigisou, što dolazi od japanskih riječi fushigi = tajanstven i kusa = trava.

 Biološke karakteristike 

Ivysaur je evoluirani oblik Bulbasaura. I dalje je nezgrapan i zdepast, ali je nešto veći, s razvijenijim očnjacima, i ponekad može stajati na stražnjim nogama. Što je nekada bila lukovica na njegovim leđima, sada je cvjetni pupoljak. Veličina pupoljka može se povećati pod utjecajem Sunčeve svjetlosti, što tjera Ivysaura da hoda na sve četiri. Iako je lukovica sada rani oblik cvijeta, nije poznato da li je Ivysaur biljka ili životinja. Suprotno od lukovice, čini se da pupoljak crpi energiju iz Ivysaura te vrši fotosintezu upijajući energiju Sunca. Noseći dodatni teret ojačava njegove noge pripremajući ga na završni stadij rasta. Pupoljak stvara ugodan miris kada je spreman procvasti te će se u tom trenutku Ivysaur razviti u Venusaura.

 U videoigrama 

Ivysaura se ne može pronaći u divljini te ga se može dobiti treniranjem Bulbasaura do 16. razine ili razmjenom. Bulbasaur je dostupan samo u prvobitnim igrama i njihovim remake verzijama te kao nagrada u Pokémon Stadiumu. Zbog njegove rijetkosti, Ivysaur je veoma tražen od Pokémon kolekcionara. Isto tako, može ga se dobiti u Pokémon Yellow, prvobitno razvivši Bulbasaura koji se može dobiti u gradu Ceruleanu ako je Pikachu dovoljno zadovoljan trenerom.

 U animiranoj seriji 

Ivysaur se u animiranoj seriji pojavio dvaput. U epizodi 51, "Bulbasaurov tajanstveni vrt", Ash Ketchum i društvo nađu se na mjestu gdje se razvijaju Bulbasauri, pod zaštitom Venusaura, gdje svjedoče prirodnom ciklusu u kojem brojni Bulbasauri evoluiraju u Ivysaure. Ash je branio pravo svog Bulbasaura koji se nije htio razviti. Drugo pojavljivanje bilo je u epizodi "Sudnji Dan", gdje Ash, Misty i Brock naiđu na Kanto trenera sa sva tri startera u njihovim razvijenim stadijima.

Unatoč činjenici da je bio Ashov Pokémon duže od svih ostalih (izuzev Pikachua), njegov Bulbasaur nikada nije bio zainteresiran da evoluira u Ivysaura te je Ash poštovao njegovu odluku.

Kategorija:Travnati Pokémoni
Kategorija:Otrovni Pokémoni

ca:Línia evolutiva de Bulbasaur#Ivysaur
cs:Seznam pokémonů (1-20)#Ivysaur
da:Pokémon (1-20)#Ivysaur
en:List of Pokémon (1–51)#Ivysaur
es:Anexo:Pokémon de la primera generación#Ivysaur
fi:Luettelo Pokémon-lajeista (1–20)#Ivysaur
fr:Bulbizarre et ses évolutions#Herbizarre
ko:포켓몬 목록 (001-020)#이상해풀
nov:Fushigidane#Fushigisō
pl:Lista Pokémonów (1-20)#Ivysaur
pt:Família de Bulbasaur#Ivysaur